Mødet er åbnet. Transportministeren (Trine Bramsen) har meddelt mig, at hun ønsker at tage følgende lovforslag tilbage: Forslag til lov om ændring af lov om godskørsel. 62 B). Ønsker nogen at optage dette lovforslag? Hånden bliver rakt op. Det er bl.a. hr. Kristian Pihl Lorentzen (V). Og der er flere, der beder om det samme, kan jeg se. Kristian Pihl Lorentzen (V) m.fl.
Den første sag, som er opført på dagsordenen under punkt 1, kan kun med Tingets samtykke behandles i dette møde. Der stemmes om samtykke til behandling af dette punkt, og der skal i forhold til forretningsordenens § 42 tre fjerdedeles flertal til sådan et samtykke.
Der kan stemmes om samtykket. Afstemningen slutter. For stemte 98 (S, V, SF, RV, EL, KF, DF, NB, LA, FG, SP, Hans Kristian Skibby (UFG), Karina Adsbøl (UFG), Lise Bech (UFG) og Naser Khader (UFG)), imod stemte 0, hverken for eller imod stemte 0. Hermed er samtykket givet.
Der er stillet ændringsforslag. Ønsker nogen at udtale sig? Det gør fru Pia Kjærsgaard.
Jeg tager ordet, også, fordi vi, som der står i vores betænkningsbidrag, faktisk var lidt overraskede over, at man blander tingene sammen, for det synes vi man gør her. Vi er meget indstillet på at hjælpe, hvor vi kan, i forhold til ukrainerne. Vi er gået så vidt, at vi også stemmer for en særlov. Men vi var meget undrende, da det gik op for os – og i forhandlingen bagefter virkede det, som om også integrationsministeren var lidt overrasket over, at afghanere også kommer ind under den her ordning. Det er jo placeret i to ministerier, altså også i Beskæftigelsesministeriet, så måske har der ikke været en ordentlig koordinering imellem ministerierne. Derfor vil vi bede om, at forslaget bliver delt op, sådan at man kan stemme individuelt, og så vi kan give vores tilslutning til Ukraine, men ikke til de afghanske tolke.
Efter juridisk rådgivning bliver jeg nødt til at sige til fru Pia Kjærsgaard, at da der ikke er stillet et ændringsforslag om det, kan det ikke lade sig gøre. Det er højeste juridiske ekspertise, som siger det her. Jeg får at vide, at der i forhold til forretningsordenen skal have været et ændringsforslag. Må jeg komme med en tilføjelse?). Ja, selvfølgelig, når du nu ikke får lov til at få en afstemning, får du lov til at tilføje noget.
Tak for det. Jamen så vil jeg bare bede om, at man læser bemærkningerne godt igennem, så man i hvert fald er fuldstændig med på, hvad det her handler om. For det tror jeg faktisk ikke helt at Folketinget var ved førstebehandlingen. Tak.
Så skal jeg høre, om der er flere, der ønsker ordet. Da det ikke er tilfældet, er forhandlingen sluttet, og vi går til afstemning.
Ønskes afstemning om ændringsforslag nr. 1-4, tiltrådt af udvalget? De er vedtaget. Der stemmes om ændringsforslag nr. 8 uden for betænkningen af Peter Skaarup (DF), og der kan stemmes. Afstemningen slutter. For stemte 11 (DF, NB, Hans Kristian Skibby (UFG), Karina Adsbøl (UFG) og Lise Bech (UFG)), imod stemte 87 (S, V, SF, RV, EL, KF, LA, FG, SP og Naser Khader (UFG)), hverken for eller imod stemte 0. Det er forkastet. Jeg betragter herefter ændringsforslag nr. 9, ligeledes stillet af Peter Skaarup (DF), som forkastet. Det er forkastet. Ønskes afstemning om ændringsforslag nr. 5-7, tiltrådt af udvalget? De er vedtaget. Jeg foreslår, at lovforslaget går direkte til tredje behandling uden fornyet udvalgsbehandling, og hvis ingen gør indsigelse, betragter jeg det som vedtaget. Det er vedtaget.
Af tekniske årsager skal der holdes en kort pause. Jeg skal her hæve mødet. Næste møde afholdes i dag kl. 10.15.